TomoTesten/trubar-sodna-praksa huggingface dataset:
Up-240/97
Natisni
Opravilna št.:
Up-240/97
Datum odločitve:
19. 12. 1997
ECLI:
ECLI:SI:USRS:1997:Up.240.97
Akt:
Ustavna pritožba F. K. zoper sklep Vrhovnega sodišča RS št. II Ips 488/96 z dne 16.4.1997 v zvezi s sklepom Višjega sodišča v Ljubljani št. II Cp 1194/95 z dne 8.5.1996 in sklepom Okrajnega sodišča v Kranju št. P 44/92 z dne 13.6.1995
Izrek:
Ustavna pritožba F. K. zoper sklep Vrhovnega sodišča RS v zvezi s sklepom Višjega sodišča v Ljubljani in sklepom Okrajnega sodišča v Kranju se ne sprejme v obravnavo.
Evidenčni stavek:
Ustavno sodišče ne sprejme ustavne pritožbe v obravnavo, če ugotovi, da zatrjevane človekove pravice pritožnika očitno niso bile kršene.
Geslo:
Nesprejem ustavne pritožbe, ker zatrjevane človekove pravice očitno niso bile kršene.
Pravna podlaga:
Zakon o pravdnem postopku (ZPP), 187. čl.

Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
22. 7. 1997
Vrsta odločitve:
sklep
Vrsta rešitve:
nesprejem ustavne pritožbe
Dokument:
US18672
Up-240/97
19.12.1997
S K L E P
Ustavno sodišče je v postopku za preizkus ustavne pritožbe F. K. iz K., ki ga zastopa D. K., odvetnica v L. na seji senata dne 19.12.1997
s k l e n i l o :
Ustavna pritožba F. K. zoper sklep Vrhovnega sodišča RS št. II Ips 488/96 z dne 16.4.1997 v zvezi s sklepom Višjega sodišča v Ljubljani št. II Cp 1194/95 z dne 8.5.1996 in sklepom Okrajnega sodišča v Kranju št. P 44/92 z dne 13.6.1995 se ne sprejme v obravnavo.
O b r a z l o ž i t e v
1. Pritožnik izpodbija v izreku navedene sklepe, s katerimi so sodišča zavrgla njegov zahtevek na ugotovitev, da je bila proti njemu izvedena dvojna komasacija. S tem naj bi bile kršene pritožnikove pravice iz 22. člena, 25. člena, 33. člena 69. člena in 15. člena Ustave ter iz prvega odstavka 1. člena, prvega odstavka 6. člena in 13. člena Evropske konvencije o človekovih pravicah.
2. Predlaga, naj Ustavno sodišče ugodi ustavni pritožbi in razveljavi izpodbijane odločitve.
3. Ustavni pritožnik izpodbija sodne odločbe, ki so bile izdane v pravdnem postopku na podlagi njegove tožbe z ugotovitvenim zahtevkom, s katerim je skušal izničiti učinke pravnomočne upravne odločbe, izdane v postopku zaradi arondacije. Sodišča so v izpodbijanih odločbah (pravilno) odločila le o tem, da niso izpolnjene procesne predpostavke za vložitev ugotovitvene tožbe po 187. členu ZPP. Pritožnik pa utemeljuje zatrjevane kršitve ustavnih pravic z domnevnimi kršitvami materialnega in procesnega prava, ki naj bi se zgodile v upravnem postopku. Glede na navedeno je iz pritožnikovih navedb očitno, da mu z izpodbijanimi sklepi sodišč, izdanimi v pravdnem postopku, zatrjevane človekove pravice niso bile kršene. Zato Ustavno sodišče po določbi 1. alinee drugega odstavka 55. člena ZUstS ustavne pritožbe ni sprejelo v obravnavo.
4. Senat Ustavnega sodišča je sprejel ta sklep na podlagi 1. alinee drugega odstavka 55. člena Zakona o Ustavnem sodišču (Uradni list RS, št. 15/94) v sestavi: predsednik senata mag. Janez Snoj in člana dr. Tone Jerovšek in Franc Testen.
Predsednik senata
mag. Janez Snoj
Up-287/97
Natisni
Opravilna št.:
Up-287/97
Datum odločitve:
19. 12. 1997
ECLI:
ECLI:SI:USRS:1997:Up.287.97
Akt:
Ustavna pritožba Z. O. zoper sklep Vrhovnega sodišča RS št. II Ips 480/96 z dne 28.5.1997 v zvezi s sklepom Višjega sodišča v Kopru št. Cp 1092/94 z dne 16.1.1995 in sklepom Temeljnega sodišča v Kopru, Enote v Sežani št. P 47/93 z dne 31.8.1994
Izrek:
Ustavna pritožba Z. O. zoper sklep Vrhovnega sodišča RS v zvezi s sklepom Višjega sodišča v Kopru in sklepom Temeljnega sodišča v Kopru, Enote v Sežani se zavrže.
Evidenčni stavek:
Ustavno sodišče zavrže ustavno pritožbo, če ni bila vložena v zakonskem roku.
Geslo:
Rok za vložitev ustavne pritožbe, 60 dni.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
30. 9. 1997
Vrsta odločitve:
sklep
Vrsta rešitve:
zavrženje
Dokument:
US18693
Up-287/97
19.12.1997
S K L E P
Ustavno sodišče je v postopku za preizkus ustavne pritožbe Z. O. iz V. B. na seji senata dne 19.12.1997
s k l e n i l o :
Ustavna pritožba Z. O. zoper sklep Vrhovnega sodišča RS št. II Ips 480/96 z dne 28.5.1997 v zvezi s sklepom Višjega sodišča v Kopru št. Cp 1092/94 z dne 16.1.1995 in sklepom Temeljnega sodišča v Kopru, Enote v Sežani št. P 47/93 z dne 31.8.1994 se zavrže.
O b r a z l o ž i t e v
1. Pritožnica v vlogi, vloženi 29.9.1996, izpodbija v izreku navedene sklepe, s katerimi so sodišča zavrnila njeno zahtevo za spremembo sklepa o dedovanju in razveljavitev sklepa višjega sodišča zaradi razdružitve skupnega premoženja.
2. S tem naj bi ji bila kršena pravica do dedovanja, saj naj bi sodišče premoženje razdelilo brez njenega soglasja in je tako dobila le slabši del posestva.
3. Ustavna pritožba se mora po 52. členu Zakona o Ustavnem sodišču (Uradni list RS št. 15/94 - v nadaljevanju: ZUstS) vložiti v 60 dneh od dneva vročitve posamičnega akta, zoper katerega je mogoča ustavna pritožba.
Iz povratnice izhaja, da je izpodbijani sklep Vrhovnega sodišča pooblaščenka pritožnice prejela dne 12. 6.1997. Rok za vložitev ustavne pritožbe je torej potekel 11.8.1997, zato je ustavna pritožba, vložena šele 29.9.1997, prepozna in jo je moralo Ustavno sodišče zavreči.
4. Senat Ustavnega sodišča je sprejel ta sklep na podlagi 1. alinee prvega odstavka 55. člena ZUstS v sestavi: predsednik mag. Janez Snoj in člana dr. Tone Jerovšek in Franc Testen.
Predsednik senata
mag. Janez Snoj
Up-300/97
Natisni
Opravilna št.:
Up-300/97
Datum odločitve:
19. 12. 1997
ECLI:
ECLI:SI:USRS:1997:Up.300.97
Akt:
Ustavna pritožba F. - F. P. zoper sklep Višjega sodišča v Mariboru št. Cp 745/97 z dne 24.6.1997 v zvezi s sklepom Okrajnega sodišča v Lendavi št. D 173/96 z dne 10.4.1997
Izrek:
Ustavna pritožba F. - F. P. zoper sklep Višjega sodišča v Mariboru v zvezi s sklepom Okrajnega sodišča v Lendavi se zavrže.
Evidenčni stavek:
Ustavno sodišče zavrže ustavno pritožbo, če ni bila vložena v zakonskem roku.
Geslo:
Rok za vložitev ustavne pritožbe, 60 dni.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
15. 10. 1997
Vrsta odločitve:
sklep
Vrsta rešitve:
zavrženje
Dokument:
US18694
Up-300/97
19.12.1997
S K L E P
Ustavno sodišče je v postopku za preizkus ustavne pritožbe F. - F. P. iz L., ki ga zastopa J. Š., odvetnik v M. S. na seji senata dne 19.12.1997
s k l e n i l o :
Ustavna pritožba F. - F. P. zoper sklep Višjega sodišča v Mariboru št. Cp 745/97 z dne 24.6.1997 v zvezi s sklepom Okrajnega sodišča v Lendavi št. D 173/96 z dne 10.4.1997 se zavrže.
O b r a z l o ž i t e v
1. Pritožnik v vlogi, vloženi 14.10.1997, izpodbija v izreku navedena sklepa, s katerima sta sodišči odločili v dednopravni zadevi, v kateri je bil eden od dedičev. Navaja, da je kot pripadnik madžarske narodne skupnosti, ki slovenskega jezika ne obvlada, prisostvoval zapuščinskemu postopku v madžarščini, zapisnik in sklep pa sta bila, v skladu z dogovorom udeležencev, napisana v slovenščini. Tak zapisnik je podpisal pritožnik, ne pa tudi tolmač.
2. S tem naj bi bile pritožniku kršene človekove pravice in temeljne svoboščine iz 14. člena Ustave (enakost pred zakonom), 21. člena (ker ni mogel svobodno dati izjav), 61. člena (ker ni mogel uporabljati svojega jezika) ter določbe 64. člena Ustave, ki določa posebne pravice avtohtone madžarske narodne skupnosti v Sloveniji.
3. Pritožnik predlaga, da Ustavno sodišče ugodi pritožbi in izpodbijana sklepa odpravi oz. razveljavi. Hkrati predlaga še, da Ustavno sodišče zadrži izvršitev sklepa okrajnega sodišča, saj bi z zemljiškoknjižno izvedbo nastale za pritožnika težko popravljive posledice.
4. Ustavna pritožba se mora po 52. členu Zakona o Ustavnem sodišču (Uradni list RS, št. 15/974 - v nadaljevanju: ZUstS) vložiti v 60 dneh od dneva vročitve posamičnega akta, zoper katerega je mogoča ustavna pritožba. Sklep višjega sodišča je pritožnikov odvetnik prejel dne 15.7.1997. Rok je pričel teči s 16.7.1997, torej je ustavna pritožba, vložena šele 14.10.1997, prepozna in jo je Ustavno sodišče moralo zavreči.
5. Senat Ustavnega sodišča je sprejel ta sklep na podlagi 1. alinee prvega odstavka 55. člena ZUstS v sestavi: predsednik senata mag. Janez Snoj in člana dr. Tone Jerovšek in Franc Testen.
Predsednik senata
mag. Janez Snoj
Up-274/97
Natisni
Opravilna št.:
Up-274/97
Datum odločitve:
19. 12. 1997
ECLI:
ECLI:SI:USRS:1997:Up.274.97
Akt:
Ustavna pritožba M. Š. zoper odločbo in sklep Sodišča združenega dela v Ljubljani št. S 240/89 z dne 24.1.1991 v zvezi z odločbo in sklepom Sodišča združenega dela RS št. Sp 724/91 z dne 16.5.1991
Izrek:
Ustavna pritožba M. Š. zoper odločbo in sklep Sodišča združenega dela v Ljubljani v zvezi z odločbo in sklepom Sodišča združenega dela RS se zavrže.
Evidenčni stavek:
Ustavno sodišče zavrže ustavno pritožbo, ki ni dovoljena, ker je bila vložena zoper posamične akte, izdane pred uveljavitvijo ustave 1991.
Geslo:
Rok za vložitev ustavne pritožbe, 82. čl. ZUstS.
Pravna podlaga:
Ustava, 160. čl.

Zakon o Ustavnem sodišču (ZUstS), 55., 82. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
9. 9. 1997
Vrsta odločitve:
sklep
Vrsta rešitve:
zavrženje
Dokument:
US18696
Up-274/97
19.12.1997
S K L E P
Ustavno sodišče je v postopku za preizkus ustavne pritožbe M. Š. iz L. na seji senata dne 19.12.1997
s k l e n i l o :
Ustavna pritožba M. Š. zoper odločbo in sklep Sodišča združenega dela v Ljubljani št. S 240/89 z dne 24.1.1991 v zvezi z odločbo in sklepom Sodišča združenega dela RS št. Sp 724/91 z dne 16.5.1991 se zavrže.
O b r a z l o ž i t e v
1. Pritožnik v vlogi, vloženi 8.9.1997, izpodbija v izreku navedeni odločbi in sklepa, s katerimi sta sodišči odločili o pritožnikovih pravicah iz delovnega razmerja. Sodišči sta odločili, da glede predlagateljevega zahtevka za razveljavitev sklepa o prerazporeditvi na delovno mesto zemljiškoknjižnega referenta, izplačilo razlike v osebnem dohodku in reintegracijo na delo direktorja ni pogojev za sodno varstvo, prav tako pa sta zavrnili tudi zahtevek za zagotovitev varstva samoupravljanja in plačilo odškodnine.
2. Pritožnik meni, da je bilo s šikanozno razporeditvijo na nižje delovno mesto poseženo v njegove pravice do osebnega dostojanstva, do zasebnosti in osebnostne pravice, kršena naj bi bila svoboda dela in izobraževanja ter pravica do ustreznega pravnega varstva. Predlaga, naj Ustavno sodišče ugodi pritožbi in odločbi in sklepa razveljavi ter vrne zadevo v ponovno sojenje prvostopnemu sodišču oziroma prisodi pravično odškodnino.
3. Pravica do ustavne pritožbe kot posebnega pravnega sredstva zaradi kršitve človekovih pravic in temeljnih svoboščin s posamičnimi akti je bila določena šele z Ustavo (6. alinea prvega odstavka 160. člena Ustave). Zakon o ustavnem sodišču (Uradni list RS, št. 15/94 - v nadaljevanju ZUstS) je v 82. členu določil, da je ustavna pritožba dovoljena zoper posamične akte, izdane po uveljavitvi Ustave. Izpodbijana akta sta bila izdana 24.1.1991 in 16.5.1991, Ustava pa je bila sprejeta in razglašena 28.12.1991, zato ustavna pritožba ni dovoljena in jo je Ustavno sodišče zavrglo.
4. Senat Ustavnega sodišča je sprejel ta sklep na podlagi 55. in 82. člena ZUstS v sestavi: predsednik mag. Janez Snoj in člana dr. Tone Jerovšek in Franc Testen.
Predsednik senata
mag. Janez Snoj
Up-358/97
Natisni
Opravilna št.:
Up-358/97
Datum odločitve:
18. 12. 1997
ECLI:
ECLI:SI:USRS:1997:Up.358.97
Akt:
Ustavna pritožba M. S. zoper sklep Ministrstva za finance, Davčne uprave RS, Davčnega urada Maribor, izpostave Lenart št. 413/971-3655-SZP z dne 27.11.1997
Izrek:
Ustavna pritožba M. S. zoper sklep Ministrstva za finance, Davčne uprave RS, Davčnega urada Maribor, izpostave Lenart se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa pravna sredstva.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
15. 12. 1997
Vrsta odločitve:
sklep
Vrsta rešitve:
zavrženje
Dokument:
US18654
Up-358/97
18.12.1997
S K L E P
Ustavno sodišče je v postopku za preizkus ustavne pritožbe M. S. iz S. T. na seji senata dne 18. decembra 1997
s k l e n i l o :
Ustavna pritožba M. S. zoper sklep Ministrstva za finance, Davčne uprave RS, Davčnega urada Maribor, izpostave Lenart št. 413/971-3655-SZP z dne 27.11.1997 se zavrže.
O b r a z l o ž i t e v
1. Pritožnik je dne 12.12.1997 vložil ustavno pritožbo zoper v izreku navedeni sklep, s katerim je bila zoper pritožnika uvedena prisilna izterjava dolga iz naslova neplačane denarne kazni na podlagi predloga Sodnika za prekrške Lenart. Pritožnik navaja, da zahteva obnovo kazenskega postopka, ker dejansko stanje ni tako, kot je v sklepu.
2. Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se lahko ustavna pritožba vloži šele, ko so izčrpana vsa pravna sredstva. Na podlagi podatkov ustavne pritožbe je Ustavno sodišče ugotovilo, da pritožnik zoper izpodbijani sklep še ni izčrpal pravnih sredstev, ki jih ima na voljo, zato je ustavno pritožbo kot preuranjeno zavrglo.
3. Zoper izpodbijani sklep ima pritožnik na podlagi Zakona o davčnem postopku (Uradni list RS, št. 18/96) možnost vložiti pritožbo v roku osmih dni od vročitve sklepa, na kar je bil tudi opozorjen v pravnem pouku izpodbijanega sklepa. Prav tako je bil opozorjen na to, da lahko pritožbo poda pri organu, ki je izdal izpodbijani sklep in da bo o njej odločalo Ministrstvo za finance, Davčna uprava Republike Slovenije kot drugostopenjski organ. Zoper upravni akt, izdan na drugi stopnji, pa je možno sprožiti upravni spor pred Vrhovnim sodiščem Republike Slovenije.
4. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednik senata dr. Tone Jerovšek in člana dr. Lovro Šturm in mag. Matevž Krivic.
Predsednik senata
dr. Tone Jerovšek
Up-291/97
Natisni
Opravilna št.:
Up-291/97
Datum odločitve:
12. 12. 1997
ECLI:
ECLI:SI:USRS:1997:Up.291.97
Akt:
Ustavna pritožba M. G. zoper sodbo Vrhovnega sodišča Republike Slovenije št. U 1417/94 z dne 9.4.1997
Izrek:
Ustavna pritožba M. G. zoper sodbo Vrhovnega sodišča Republike Slovenije se zavrže.
Evidenčni stavek:
Ustavna pritožba je pravočasna, če je vložena v 60 dneh od dneva vročitve posamičnega akta zoper katerega je mogoča ustavna pritožba. Sklicevanje pritožnika na to, da je pri Državnem tožilcu vložil pobudo za vložitev zahteve za varstvo zakonitosti, na potek roka za vložitev ustavne pritožbe nima vpliva.
Geslo:
Rok za vložitev ustavne pritožbe, 60 dni.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. Up-105/95 (OdlUS IV,175).
Vrsta zadeve:
ustavna pritožba
Vrsta akta:
drugi akti
Datum vloge:
6. 10. 1997
Vrsta odločitve:
sklep
Vrsta rešitve:
zavrženje
Dokument:
US18686
Up-291/97
12.12.1997
S K L E P
Ustavno sodišče je v postopku za preizkus ustavne pritožbe M. G. iz L., ki ga zastopa U. K., odvetnik v L. na seji dne 12.12.1997 s k l e n i l o :
Ustavna pritožba M. G. zoper sodbo Vrhovnega sodišča Republike Slovenije št. U 1417/94 z dne 9.4.1997 se zavrže.
O b r a z l o ž i t e v
1. Pritožnik je dne 3.10.1997 vložil ustavno pritožbo zoper sodbo Vrhovnega sodišča št. U 1417/94 z dne 9.4.1997, s katero je bila zavrnjena tožba pritožnika. Pritožnik zatrjuje, da so mu bile z izpodbijano sodbo kršene pravice iz 25. in 33. člena Ustave.
Predlaga, da Ustavno sodišče izpodbijano sodbo odpravi ali razveljavi in zadevo vrne Vrhovnemu sodišču v ponovno odločanje. 2. Po določbi prvega odstavka 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavna pritožba pravočasna, če je vložena v 60 dneh od dneva vročitve posamičnega akta, zoper katerega je mogoča ustavna pritožba.
Sklicevanje pritožnika na to, da je pri Državnem tožilcu vložil pobudo za vložitev zahteve za varstvo zakonitosti, na potek roka za vložitev ustavne pritožbe nima vpliva. Zahteva za varstvo zakonitosti ni pritožnikovo pravno sredstvo, ampak sredstvo državnega tožilca. Ustavno sodišče je že večkrat potrdilo (npr. sklep v zadevi št. Up-105/95, OdlUs IV/175), da si stranka z vložitvijo pobude državnemu tožilcu za vložitev zahteve za varstvo zakonitosti ne zavaruje roka za vložitev ustavne pritožbe.
3. Pritožnik je s tožbo v upravnem sporu izčrpal pravna sredstva, zato je začel rok za vložitev ustavne pritožbe teči naslednji dan od dneva, ko mu je bila vročena sodba Vrhovnega sodišča.
Pritožniku je bila sodba vročena dne 9.6.1997, ustavno pritožbo pa je vložil dne 3.10.1997, torej po poteku šestdesetdnevnega roka od vročitve izpodbijane sodbe.
4. Ker je ustavna pritožba prepozna, jo je Ustavno sodišče zavrglo.
5. Ustavno sodišče je ta sklep sprejelo na podlagi prve alinee prvega odstavka 55. člena ZUstS v senatu v sestavi: predsednik senata dr. Tone Jerovšek ter člana dr. Lovro Šturm in mag. Matevž Krivic. Sklep je sprejelo soglasno.
Predsednik senata
dr. Tone Jerovšek
Up-225/97
Natisni
Opravilna št.:
Up-225/97
Datum odločitve:
12. 12. 1997
ECLI:
ECLI:SI:USRS:1997:Up.225.97
Akt:
Ustavna pritožba L. L. zoper sodbo Vrhovnega sodišča št. U 774/94- 6 z dne 14.2.1996
Izrek:
Ustavna pritožba L. L. zoper sodbo Vrhovnega sodišča se zavrže.
Evidenčni stavek:
Ker ustavna pritožba ni bila vložena v šestdesetdnevnem roku, jo je Ustavno sodišče kot prepozno zavrglo.
Geslo:
Rok za vložitev ustavne pritožbe, 60 dni.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
9. 7. 1997
Vrsta odločitve:
sklep
Vrsta rešitve:
zavrženje
Dokument:
US18695
Up-225/97
12.12.1997
S K L E P
Ustavno sodišče je v postopku za preizkus ustavne pritožbe L. L. iz S. na D., A. na seji senata dne 12. decembra 1997 s k l e n i l o:
Ustavna pritožba L. L. zoper sodbo Vrhovnega sodišča št. U 774/94- 6 z dne 14.2.1996 se zavrže.
O b r a z l o ž i t e v
1. Pritožnica je dne 9.7.1997 vložila ustavno pritožbo zoper v izreku tega sklepa navedeno sodbo, s katero je Vrhovno sodišče zavrnilo njeno tožbo v upravnem sporu. Pritožnica meni, da sta ji bili z izpodbijano sodbo ter z odločitvami pristojnih upravnih organov v postopku ugotavljanja državljanstva za njena starša kršeni pravici iz 14. in 22. člena Ustave. Pritožnica se sklicuje na odločbo Ustavnega sodišča št. U-I-23/93 z dne 20.3.1997 v zvezi z razlago določbe tretjega odstavka 63. člena Zakona o denacionalizaciji (Uradni list RS, št. 27/91 in 31/93 - v nadaljevanju: ZDen) in navaja, da je zanjo zvedela 14.5.1997.
Meni, da izpodbijana sodba temelji na ustavno nedopustni razlagi navedene določbe ZDen. Predlaga, da Ustavno sodišče izpodbijano sodbo ter obe upravni odločbi odpravi in vrne zadevo pristojnemu organu prve stopnje v novo odločanje.
2. Pritožnica izpodbija sodbo, ki jo je Vrhovno sodišče izdalo dne 14.2.1996. Sodba je bila pritožničinemu pooblaščencu vročena 28.3.1996. Po določbi prvega odstavka 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba vloži v 60 dneh od dneva vročitve posamičnega akta, zoper katerega je mogoča ustavna pritožba. Ustavna pritožba bi bila torej pravočasna, če bi bila vložena v 60 dneh po 28.3.1996. Ker je pritožnica rok za vložitev ustavne pritožbe očitno zamudila, je bilo treba ustavno pritožbo kot prepozno zavreči.
3. Senat Ustavnega sodišča je ta sklep sprejel na podlagi prve alinee prvega odstavka 55. člena ZUstS v sestavi predsednik dr. Tone Jerovšek in člana mag. Matevž Krivic in dr. Lovro Šturm.
Predsednik senata
dr. Tone Jerovšek
Up-16/97
Natisni
Opravilna št.:
Up-16/97
Datum odločitve:
5. 12. 1997
ECLI:
ECLI:SI:USRS:1997:Up.16.97
Akt:
Ustavna pritožba F. Č. zoper odločbo Republiškega senata za prekrške v Ljubljani št. Pp-7289/96 z dne 23.10.1996
Izrek:
Ustavna pritožba F. Č. zoper odločbo Republiškega senata za prekrške v Ljubljani se zavrže.
Evidenčni stavek:
Ustavno sodišče zavrže ustavno pritožbo kot nepopolno vlogo, če pritožnik kljub pozivu Ustavnega sodišča v določenem roku jo ne dopolni.
Geslo:
Ustavna pritožba, nepopolna vloga.
Pravna podlaga:
Zakon o Ustavnem sodišču (ZUstS), 53., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
13. 1. 1997
Vrsta odločitve:
sklep
Vrsta rešitve:
zavrženje
Dokument:
US18684
Up-16/97
5.12.1997
S K L E P
Ustavno sodišče je v postopku za preizkus ustavne pritožbe F. Č. iz V. ob Š. na seji senata dne 5. decembra 1997
s k l e n i l o:
Ustavna pritožba F. Č. zoper odločbo Republiškega senata za prekrške v Ljubljani št. Pp-7289/96 z dne 23.10.1996 se zavrže.
O b r a z l o ž i t e v
1. Pritožnik je dne 14.1.1997 vložil ustavno pritožbo zoper v izreku tega sklepa navedeno odločbo Republiškega senata za prekrške, s katero je bila zavrnjena njegova pritožba zoper odločbo organa prve stopnje o zavrženju zahteve za obnovo postopka o prekršku. Navaja, da se z izpodbijano odločbo ne strinja in da ima po Ustavi pravico do obnove postopka.
2. Ker je bila vloga tako pomanjkljiva, da je ni bilo mogoče preizkusiti, je Ustavno sodišče pritožnika pozvalo, da jo dopolni v skladu z zahtevami 53. člena Zakona o Ustavnem sodišču (Uradni list RS, št. 15/94 - v nadaljevanju ZUstS). Izrecno je bil opozorjen na to, da je treba v ustavni pritožbi navesti tudi domnevno kršene človekove pravice in temeljne svoboščine, na rok za njeno vložitev in na zahtevo ZUstS, da morajo biti pred vložitvijo ustavne pritožbe izčrpana vsa pravna sredstva, ter pozvan, da predloži ustrezne listine.
3. Pritožnik je dne 25.7.1997 Ustavnemu sodišču posredoval dopolnitev vloge in kopije zahtevanih listin, vendar ostaja ustavna pritožba kljub temu nepopolna. Pritožnik namreč tudi v dopolnitvi vloge ne navaja, katere človekove pravice in svoboščine naj bi mu bile kršene, prav tako pa ne navaja podatkov, na podlagi katerih bi bilo mogoče ustavno pritožbo preizkusiti glede njene pravočasnosti in pogoja izčrpanosti pravnih sredstev zoper izpodbijano odločbo.
4. Zaradi navedenih pomanjkljivosti je Ustavno sodišče na podlagi 4. alinee prvega odstavka 55. člena ZUstS ustavno pritožbo zavrglo.
5. Senat Ustavnega sodišča je sprejel ta sklep na podlagi 4. alinee prvega odstavka 55. člena ZUstS v sestavi: predsednik senata dr. Boštjan M. Zupančič in sodnika dr. Peter Jambrek ter dr. Janez Šinkovec.
Predsednik senata
dr. Boštjan M. Zupančič